
CENU APTAUJAS NOLIKUMS
“Kafijas paužu nodrošināšana”
(ID Nr.RAKUS 2025/7)

1. Iepirkuma priekšmets: Kafijas paužu nodrošināšana (turpmāk – Pakalpojums) SIA “Rīgas Austrumu klīniskās universitātes slimnīca” (turpmāk – Pasūtītājs) stacionāros Rīgā vai Pasūtītāja norādītajās adresēs – Rīgas pilsētas teritorijā vai reģionos gadījumos, kad mācības tiek organizētas ārpus Pasūtītāja telpām.
2. Vispārīgie nosacījumi:
2.1.  Šāda cenu aptauju  Pasūtītājs organizē pirmo reizi, līdz ar to nav pieejama iepriekšēja pieredze aprēķinu par kafijas paužu pasūtījumiem, to biežumu vienībās un dalībnieku skaitu. Sniedzot piedāvājumus, lūdzam veikt teorētiskus aprēķinus zaļā publiskā iepirkuma (turpmāk - ZPI) kritēriju izpildē, pieņemot, ka līguma izpildes laikā katru Pasūtītāja kafijas pauzes paraugu no Nr.1 līdz Nr.7 pasūtīs 100 (viens simts) personām 100 (viens simts) reizes (kopā 10 000 personu kafijas paužu  nodrošināšana).  
2.2.  Pieteikums/Finanšu piedāvājums un Tehniskā specifikācija/Tehniskais piedāvājums ir jāparaksta pretendenta pārstāvim ar pārstāvības tiesībām vai tā pilnvarotai personai. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara.
2.3.  Piedāvājums jāiesniedz latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
2.4.  Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā punktā minētā normatīvā akta prasībām, Cenu aptaujas komisija, ja tai rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.5.  Pasūtītājam, izvērtējot piedāvājumus, nepieciešamības gadījumā ir tiesības prasīt no Pretendenta papildus apliecinājumus par atbilstību prasībām, lūdzot iesniegt apliecinošus dokumentus, līgumu/vienošanās kopijas, parakstītus apliecinājumus u.tml.
2.6. [bookmark: _Hlk167803079] Līgums tiks slēgts ar izpildes termiņu 12 mēneši no tā noslēgšanas dienas un līgumcenas līdz 41 999,00 EUR bez PVN apguvei, atkarībā no tā, kurš no nosacījumiem iestāsies pirmais. Gadījumā, ja 12 mēnešu periodā Līguma cena netiek apgūta, Pusēm ir tiesības pagarināt līguma izpildes termiņu līdz Līguma cenas pilnīgai apguvei.
3. Prasības pretendentam un iesniedzamie dokumenti:
3.1.  Pretendents ir reģistrēts vai atzīts kā pārtikas aprites uzņēmums Pārtikas un veterinārajā dienestā (PVD) (vai atbilstošā attiecīgās valsts institūcijā) saskaņā ar Latvijas Republikas likumu “Pārtikas aprites uzraudzības likums” (prasība attiecas uz personām, kuru darbībai atbilstoši normatīvo aktu prasībām ir nepieciešama reģistrācija PVD vai atzīšanas fakta saņemšana no PVD puses, vai reģistrācija atbilstošā attiecīgās valsts institūcijā).
3.2.  Pretendentam cenu piedāvājuma iesniegšanas dienā Latvijā vai valstī, kurā tas reģistrēts, nedrīkst būt nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
3.3.  Attiecībā uz pretendentu nedrīkst būt pasludināts maksātnespējas process, apturēta tā saimnieciskā darbība vai Pretendents tiek likvidēts;
3.4.  Pretendents nav iekļauts sankciju sarakstos.
3.5. [bookmark: _Hlk190867037] Pretendents iepriekšējo 3 (trīs) gadu laikā (t.i., 2022., 2023., 2024. un 2025. gadā līdz piedāvājuma iesniegšanas dienai)  ir izpildījis vismaz 1 sabiedriskās ēdināšanas pakalpojuma līgumu cenu aptaujas priekšmetam līdzvērtīgu kafijas paužu vai cita veida ēdināšanas pakalpojumu nodrošināšanā vienam vai vairākiem pasūtītājiem. Pretendenti, kas dibināti vēlāk, uzrāda atbilstošu pieredzi par nostrādāto periodu. 
4. Iesniedzamie dokumenti:
4.1.  Pieteikums/Finanšu piedāvājums (atbilstoši 1.pielikumam).
4.2.  Tehniskā specifikācija/Tehniskais piedāvājums  (atbilstoši 2.pielikumam).
4.3.  Pretendents (brīvā formā) sniedz rakstisku apliecinājumu, ka iepriekšējo 3 (trīs) gadu laikā, sniedzot ēdināšanas pakalpojumus, nav pārkāpis ēdināšanas pakalpojuma līgumu, kurš noslēgts saistībā ar ZPI.
4.4.  Pretendents (brīvā formā) sniedz rakstisku apliecinājumu par to, ka Pretendents līguma noslēgšanas gadījumā visa līguma darbības laikā ievēros pārtikas kvalitātes shēmas un kvalitātes rādītāju prasības atbilstoši nacionālās pārtikas kvalitātes shēmu vai tās produktu kvalitātes rādītāju prasībām.
4.5.  Pretendents iesniedz sarakstu ar produktiem (piena produkti vismaz 60% apmērā vai vairāk), kurus Pretendents nodrošinās pakalpojuma sniegšanas laikā un kuri atbilst Zaļās karotītes vai Bordo karotītes marķējumam, norādot NPKS produkta ražotāja nosaukumu un piegādātāja nosaukumu.                                                                          
4.6.  Pretendents iesniedz apliecinājumu, kurā ietverts precīzs īpatsvars (procentos) pārtikas produktiem, kurus Pretendents pakalpojuma sniegšanas laikā piegādās iepakojumā, kas ir izgatavots no otrreiz pārstrādātiem materiāliem.
4.7. [bookmark: _Hlk191280226] Pretendents (brīvā formā) sniedz rakstisku apliecinājumu, kurā ietverts precīzs īpatsvars (procentos) pārtikas produktiem, kuri pakalpojuma sniegšanas laikā tiks piegādāti primārajā iepakojumā, kuru Pretendents apņemas savākt atkārtotai izmantošanai, vai pārstrādei.
4.8.  Pretendents (brīvā formā) sniedz rakstisku apliecinājumu, ka visā Līguma izpildes laikā pie katras kafijas pauzes nodrošinās 2 (divus) atkritumu konteinerus, kurus pēc kafijas pauzes saviem spēkiem savāc:
1) atkritumi otrreizējai pārstrādei;
2) citi atkritumi.
5. Vērtēšanas kritēriji un līguma slēgšanas tiesību piešķiršana
5.1.  Cenu aptaujas komisija veic iesniegto Pretendentu piedāvājumu vērtēšanu slēgtā sēdē un pārbauda piedāvājumu atbilstību visām Cenu aptaujas nolikumā noteiktajām prasībām, un izvēlas piedāvājumu saskaņā ar izraudzīto piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājumu, kuru nosaka, ņemot vērā piedāvājuma cenu un ZPI kvalitātes kritērijus.
5.2.  Cenu aptaujas komisija Pretendentu piedāvājumus izvērtēs šādi:

 5.2.1. Tehniskā piedāvājuma atbilstības pārbaude:
 Cenu aptaujas komisija pārbauda, vai iesniegtais Tehniskais piedāvājums atbilst Cenu aptaujas nolikumam un Pasūtītāja Tehniskajai specifikācijai.
              5.2.2. Pieteikuma/Finanšu piedāvājuma vērtēšana:
Cenu aptaujas komisija izvērtē Pretendentu iesniegto Finanšu piedāvājumu atbilstību 1.pielikumam. 
Pakalpojuma maksā ir jāiekļauj visas izmaksas, kas saistītas ar piedāvājuma izpildi, piegādi/atpakaļ transportēšanu, montāžu, demontāžu, kā arī Latvijas Republikā noteiktie nodokļi, nodevas un citas izmaksas izņemot PVN.
Cena ir jānorāda ar precizitāti 2 (divas) zīmes aiz komata.
Apmaksas noteikumi - pēcapmaksa. Pasūtītājs apmaksā rēķinu 30 (trīsdesmit) kalendāro dienu laikā pēc Pakalpojuma sniegšanas pilnā apjomā un attiecīga rēķina saņemšanas un reģistrēšanas pie Pasūtītāja.
              5.2.3. Piedāvājuma vērtēšana saskaņā ar izraudzīto piedāvājuma izvēles kritēriju:
 Cenu aptaujas komisija izvēlas saimnieciski visizdevīgāko piedāvājumu pēc šādiem vērtēšanas kritērijiem un to skaitliskajām vērtībām:
	Nr.
	Vērtējamais kritērijs
	Maksimālais punktu skaits

	1.
	 Pakalpojuma kopējā cena (A) 
	50

	2.
	 Kvalitātes kritēriji - ZPI prasības iepirkumā (B)
	50

	
	Kopā:
	100



A= P x (A1:A2), kur
A- Pretendenta iegūtais punktu skaits
P- maksimālais punktu skaits
A1 - lētākā piedāvājuma cena EUR
A2 – vērtējamā piedāvājuma cena EUR

      5.2.4. Kvalitātes kritēriji, vērtējot ZPI prasības iepirkumā (B):

	Nr. 
	Nosaukums
	Punktu skaits

	1.
	PĀRTIKAS KVALITĀTES SHĒMAS UN KVALITĀTES RĀDĪTĀJI Pretendents, sniedzot pakalpojumu, izmantos piena produktus vismaz 60% vai vairāk % no norādītās obligātās prasības, kuru marķējumā ir izmantota norāde Zaļā karotīte, vai Bordo karotīte, vai Pretendentam ir noslēgts līgums ar piegādātājiem, kas ražo konkrētas preces ar Zaļo karotīti vai Bordo karotīti.
	20

	2.
	VIDEI DRAUDZĪGS IEPAKOJUMS
Pārtikas produktiem vismaz 30% vai vairāk % no norādītās obligātās prasības no to kopējā piegādātā apjoma jābūt piegādātiem iepakojumā, kas izgatavots no otrreiz pārstrādātiem materiāliem (piemēram, kartons) atkārtoti izmantojamā sekundārajā un/vai transporta iepakojumā (piemēram, kastes, paletes).
	15

	3.
	IEPAKOJUMA SAVĀKŠANA
Pārtikas produktiem, kas tiek piegādāts primārajā iepakojumā, kuru Pretendents vismaz 30% vai vairāk % no norādītās obligātās prasības vai vairāk no to kopējā piegādātā apjoma apņemas savākt atkārtotai izmantošanai vai pārstrādei.
	15

	Maksimāli iegūstamais punktu skaits
	50


    
5.2.5. Katrā kritērijā maksimālo punktu skaitu iegūs Pretendents, kas visvairāk pārsniegs Tehniskajā specifikācijā norādītās obligātās procentuālās prasības. Pārējie pretendenti attiecīgi - mazāku punktu skaitu saskaņā ar šādu sadalījumu:   
	PĀRTIKAS KVALITĀTES SHĒMAS UN KVALITĀTES RĀDĪTĀJI
	VIDEI DRAUDZĪGS IEPAKOJUMS
	IEPAKOJUMA SAVĀKŠANA


	Punkti 
	%
	Punkti 
	%
	Punkti 
	%

	4
	vismaz 60
	3
	vismaz 30
	3
	vismaz 30

	8
	vismaz 70
	6
	vismaz 48
	6
	vismaz 48

	12
	vismaz 80
	9
	vismaz 62
	9
	vismaz 62

	16
	vismaz 90
	12
	vismaz 80
	12
	vismaz 80

	20
	100
	15
	100
	15
	100



5.2.6. Ja Cenu aptaujas komisija konstatēs, ka vismaz divu piedāvājumu punktu skaits ir vienāds, Cenu aptaujas komisija līguma slēgšanas tiesības piešķirs piedāvājumam, kurš būs ieguvis lielāko punktu skaitu Pakalpojuma kopējās cenas kritērijā.

6. Pieteikuma iesniegšana:
Pretendentam jāiesniedz atbilstoši sagatavoti, aizpildīti un parakstīti Piedāvājumam iesniedzamie dokumenti ar pielikumiem līdz 07.03.2025. plkst. 16:00 elektroniski, sūtot uz elektroniskā pasta adresi iepirkumi@aslimnica.lv ar norādi “Kafijas paužu nodrošināšana”.

7. Kontaktinformācija:
 Kontaktpersona par cenu aptaujas priekšmetu un Tehnisko specifikāciju: Mācību centra vadītāja Daina Baidekalne, mobilais tālrunis 29238239, e-pasts: daina.baidekalne@aslimnica.lv vai Izglītības un tālākizglītības projektu vadītāja Laura Klintsone, mobilais tālrunis 29213471, e-pasts: laura.klintsone@aslimnica.lv.
Jautājumos par cenu aptaujas nosacījumiem, iesniedzamajiem dokumentiem – Iepirkumu daļas vecākais iepirkumu speciālists Inese Elksne, e-pasts: inese.elksne@aslimnica.lv.

